Tri Oskara zvanja za učiteljice Osnovne škole Nedelišće


Da se predanost, stručnost i kontinuirano ulaganje u profesionalni razvoj prepoznaju i cijene, potvrđuju i tri vrijedna priznanja koja su ovih dana primile učiteljice Osnovne škole Nedelišće.

Na svečanim dodjelama priznanja Oskar zvanja, koje Agencija za odgoj i obrazovanje dodjeljuje odgojno-obrazovnim radnicima napredovalima u položajna zvanja, nagrađene su tri naše učiteljice.

[bookmark: _GoBack]Učiteljica Sanja Marciuš 7. listopada 2026. primila je priznanje za napredovanje u zvanje izvrsne savjetnice, najviše zvanje u sustavu napredovanja odgojno-obrazovnih radnika. Dan kasnije, 8. listopada 2026., priznanja su primile i učiteljice Dubravka Vukšić i Anita Novak, koje su napredovale u zvanje mentorice. 

Ova vrijedna priznanja potvrda su predanoga rada, spremnosti na profesionalni rast i učenje, na promjene i prihvaćanje novih izazova. 

Čestitamo našim učiteljicama! 



